  Туспуктэм: Константин Вознесенских Наталия Сильвестрова Удмуртия Росси улосъёсъёслэн выльдонъя мерлыко ӵектосъёссылэн вожвылъяськоназы сизьым миллион манет басьтӥз. Со улсын элькунын семьяослы МФЦ усьтозы. Ужъюртэз 2023-2024 аръёсы ласьтыны малпало. Со сярысь улосвыл тӧролэн но кивалтэтлэн пресс-службаез ивортӥз. Вожвылъяськонэз шуг-секытэ сюрем нылпиослы юрттонъя фонд радъяз. Центре нылпиен котькыӵе семья вазиськыны быгатоз, со понна нимысьтыз ужкагазъёс кулэ уз луэ. Ӧнерчиос нылпи будэтонъя, дышетонъя, нылпилы реабилитацияя яке мерлыко адаптацияя программа радъянъя, улон инты басьтонъя яке воштонъя, уж утчанъя но мукет юанъёсты сэрттыны пертчыны юрттозы. 2022-тӥ арысен сыӵе центръёс кунысь тямыс улосын ужало ни, юрттэт 40 сюрслэсь трос семьяос басьтӥзы. Тегъёс: семья МФЦ юрттэт Мерлык Удмуртия  